SABUY ออกบูธ “BOT Digital Finance Conference” โชว์นวัตกรรม “SABUY Money wallet”
SABUY ออกบูธงาน “BOT Digital Finance Conference 2022” โชว์นวัตกรรมการเงิน “SABUY Money wallet” ตอกย้ำความเป็นหนึ่งด้านระบบ Ecosystem
SABUY ออกบูธงาน “BOT Digital Finance Conference 2022” โชว์นวัตกรรมการเงิน “SABUY Money wallet” ตอกย้ำความเป็นหนึ่งด้านระบบ Ecosystem
31 ต.ค. 2565

นายชูเกียรติ รุจนพรพจี ประธานเจ้าหน้าที่บริหาร บริษัท สบาย เทคโนโลยี จำกัด (มหาชน) หรือ SABUY กล่าวว่า บริษัทฯ มีความยินดีอย่างยิ่งที่ได้เข้าร่วมงาน BOT Digital Finance Conference 2022 และเป็นส่วนหนึ่งในการช่วยให้คนไทยสามารถเข้าถึงผลิตภัณฑ์และบริการทางการเงินที่ทันสมัย สะดวกและปลอดภัย ผ่านบริการทางการเงินที่ครบครัน
ทั้งนี้บริษัทฯ เป็นบริษัทเทคโนโลยีโดยคนไทย ที่สร้างแพลตฟอร์มทางธุรกิจแบบครบวงจร ผ่านการเชื่อมต่อเทคโนโลยีจากทุกมิติ ด้วยศักยภาพและไลฟ์สไตล์ที่แตกต่างกัน ไม่ว่าจะเป็นด้านสุขภาพ ความมั่งคั่ง การทำงาน สันทนาการและการเข้าถึงความต้องการของแต่ละบุคคล โดยมุ่งเน้นไปที่การนำเทคโนโลยีเข้ามาเพื่อตอบสนองคนไทยให้ก้าวข้ามขีดจำกัดในเรื่องของด้านการเงิน
โดยความสำเร็จที่เกิดขึ้นส่งผลให้ บริษัทฯ ก้าวขึ้นเป็นผู้นำเทคโนโลยีทางด้านการเงินของประเทศไทยได้อย่างรวดเร็ว โดยภายในงาน BOT Digital Finance Conference 2022 ภายใต้แนวคิด “Collaborate. Innovate. Inspire SABUY ได้จัดแสดงผลิตภัณฑ์และบริการทางการเงิน SABUY Money wallet เพื่อเป็นการตอกย้ำความเป็นหนึ่งด้านระบบ Ecosystem แบบครบวงจร ที่สามารถขยายและใช้งานได้หลากหลายในระบบ Ecosystem โดย SABUY ได้แสดงถึงการให้บริการต่างๆ อาทิ ช่องทางทั้งการเติมเงินเข้า SABUY Money Wallet ผ่านตู้เติมเงินเติมสบายพลัส ที่สามารถเชื่อมต่อกับการให้บริการเคาท์เตอร์รับชำระ SABUY Counter ในช่องทางของ Drop-off store ของเครือสบายที่มีกว่า 15,000 สาขาทั่วประเทศ
นอกจากนี้ SABUY Money Wallet ยังรองรับการใช้เป็น CRM &amp; loyalty program โดยการใช้คะแนนแลกสินค้าและบริการหลายหลายจากตู้เวนดิ้งพลัส และบริการในเครือสบายอีกด้วย
สำหรับผู้สนใจ สอบถามข้อมูลผลิตภัณฑ์/บริการ ขอรับคำปรึกษาด้านระบบ ecosystem  ตลอดจนสมัครใช้บริการต่างๆ เพื่อรองรับความต้องการของกลุ่มนักลงทุนและผู้ประกอบการทุกท่าน โทร : 02-009-0500